ΓΡΑΠΤΗ ΕΡΩΤΗΣΗ E-0276/00

υποβολή: Paulo Casaca (PSE) προς την Επιτροπή

(7 Φεβρουαρίου 2000)

Θέμα: Έλλειψη αξιοπιστίας των δεδομένων ΙΑΔ της ΕUROSTAT

Η Εθνική Στατιστική Υπηρεσία της ΟΔΓ στο Wiesbaden, δημοσιεύει επί τουλάχιστον μία 25ετία, σειρά στατιστικών συγκριτικών δεδομένων των τιμών μεταξύ Πορτογαλίας και Γερμανίας και, τουλάχιστον για τα τελευταία χρόνια, και μηνιαία στατιστικά δεδομένα (Preise, Fachserie 17, Reihe 10, Internationaler Vergleich der Preise fr die Lebenshaltung, Statistisches Bundesamt, διαφόρων μηνών).

Τα δεδομένα που δημοσιεύονται από τη γερμανική ΕΣΥ καταδεικνύουν συστηματικά ένα επίπεδο συγκριτικών τιμών για την Πορτογαλία που είναι πολύψηλότερες εκείνων που εφαρμόζει η ΕUROSTAT. Π.χ., σύμφωνα με την ΕUROSTAT, το 1995 οι πορτογαλικές τιμές καταναλωτή ήταν 41,4 % κατώτερες των γερμανικών τιμών (purchasing power parities and related economic indicators, results for 1995 and 1996, Eurostat) ενώ η ΕΣΥ της ΟΔΓ, στην προαναφερθείσα δημοσίευση του 1995, καταγράφεται μία διαφορά μόλις της τάξεως του 6,3 % για τον ίδιο δείκτη.

Αρχίζοντας από το 1998, τα δεδομένα που εμφανίζει η ΕUROSTAΤ (που εμπεριέχονται στις στατιστικές του ΑΕΠ, διότι δεν έχουν ακόμη δημοσιευθεί τα αποτελέσματα των ΙΑΔ) εξακολουθούν να παρουσιάζουν τις πορτογαλικές τιμές (τιμές ΑΕΠ, διότι οι τιμές καταναλωτή δεν έχουν ακόμη δημοσιοποιηθεί) ως κατά πολύ κατώτερες των γερμανικών τιμών, ενώ η ΕΣΥ της ΟΔΓ κατέληξε στο συμπέρασμα, για τις τιμές καταναλωτή, ότι έχει ανατιμηθεί το escudo.

Συμφωνεί άραγε τη Επιτροπή ότι η χρησιμοποίηση ενός δείκτη που αντιπροσωπεύει εντελώς διαφορετικές ή ακόμη και ανταγωνιστικές αξίες, όταν δημοσιεύεται από διαφορετικές στατιστικέςπηρεσίες, μπορεί να θεωρηθεί ως «απολύτως ορθή» και ότι αντανακλά «τις τρέχουσες πρακτικές»;

Απάντηση του κ. Solbes Mira εξ ονόματος της Επιτροπής

(28 Μαρτίου 2000)

Τα δεδομένα που δημοσίευσε η Στατιστική Υπηρεσία της Γερμανίας (Statistisches Bundesamt), στα οποία αναφέρεται ο αξιότιμος βουλευτής, δεν παράγονται με την ίδια μέθοδο και για τον ίδιο σκοπό με εκείνα που παράγει η Επιτροπή για τονπολογισμό των ισοτιμιών αγοραστικής δύναμης.

Υπάρχουν τρεις βασικοί λόγοι για τους οποίους διαφέρουν τα στοιχεία των δύο εκδόσεων. Τα στοιχεία της Eurostat περιλαμβάνουν το σύνολο της κατανάλωσης στο επίπεδο του συνολικού ακαθάριστου εγχώριου προϊόντος (ΑεγχΠ). Δηλαδή όχι μόνο τις τελικές καταναλωτικές δαπάνες των νοικοκυριών, αλλά επίσης τις τελικές καταναλωτικές δαπάνες του δημόσιου τομέα, καθώς και τις ακαθάριστες επενδύσεις παγίου κεφαλαίου. Τα στοιχεία της γερμανικής έκδοσης καλύπτουν μόνο τις τελικές καταναλωτικές δαπάνες, αλλά όχι στο σύνολό τους, αφού δεν περιλαμβάνουν ενοίκια, αυτοκίνητα και ασφάλειες. Για παράδειγμα, τα ενοίκια που το 1995 αντιπροσώπευαν το 17,4 % της ιδιωτικής τελικής καταναλωτικής δαπάνης στη Γερμανία, σε σύγκριση με 4,7 % στην Πορτογαλία, διαμόρφωσαν ένα δείκτη τιμών για την Πορτογαλία που ήταν κατά 78 % χαμηλότερος από εκείνο της Γερμανίας. Ομοίως, η τελική καταναλωτική δαπάνη του δημόσιου τομέα, που το 1995 αντιστοιχούσε στο 12 % του ΑεγχΠ στη Γερμανία και στο 18,1 % στην Πορτογαλία, διαμόρφωσε ένα δείκτη τιμών για την Πορτογαλία που ήταν κατά 68 % χαμηλότερος από εκείνο της Γερμανίας.

Επιπροσθέτως, τα προϊόντα και οιπηρεσίες σταθμίζονται με διαφορετικό τρόπο, καθόσον η Eurostat λαμβάνειπόψη για κάθε κράτος μέλος την εθνική διάρθρωση της κατανάλωσης των νοικοκυριών (τη γερμανική για τη Γερμανία, την πορτογαλική για την Πορτογαλία, κ.λπ.), ενώ η Στατιστική Υπηρεσία της Γερμανίας βασίζει τις αναλύσεις της για όλες τις χώρες στη διάρθρωση της κατανάλωσης των νοικοκυριών στη Γερμανία.

Τέλος, οι δύο αναλύσεις έχουν διαφορετικό σκοπό. Η Eurostat ορίζει τις ισοτιμίες αγοραστικής δύναμης προκειμένου να προβεί σε γενικές συγκρίσεις όλων των ευρωπαϊκών χωρών που εξετάζει (πολυμερείς συγκρίσεις), ενώ η Στατιστική Υπηρεσία της Γερμανίας παράγει δεδομένα που έχουν ως στόχο να παράσχουν διμερείς συγκρίσεις μεταξύ της Γερμανίας και των άλλων χωρών. Σε αντίθεση με τη Eurostat, η οποία παράγει και δημοσιεύει τα στατιστικά στοιχεία της για τις ΙΑΔ προκειμένου να χρησιμοποιηθούν σε διεθνές επίπεδο, η Στατιστική Υπηρεσία της Γερμανίας παράγει στατιστικά στοιχεία μόνο για εθνικούς σκοπούς.

Εξ αιτίας των διαφορών τους από άποψη μεθοδολογίας και σκοπού, οι δύο εκδόσεις δεν προσφέρονται για συγκρίσεις. Τα αποτελέσματά τους πρέπει να θεωρούνται συμπληρωματικά και όχι αντιφατικά.